**Hapet Thirrja për Mobilitete (Bursa) Studentësh të UPT-së në kuadër të Marrëveshjes KA1**

**në University of Westminster, Angli**

Në kuadër të Marrëveshjes KA1 bilaterale, është hapur thirrja për aplikime për bursa për mobilitete për studentët e Universitetit Politeknik të Tiranës, Fakulteti i Teknologjisë së Informacionit, në University of Westminster**.**

**Llojet e mobilitetit përfshijnë:**

* Shkëmbimin e studentëve të nivelit Bachelor për studime.

**Nivelet e mobilitetit për studentët:**

* ***Bachelor*** (Studentët duhet të jenë të regjistruar në një program studimi Bachelor në Universitetin Politeknik të Tiranës, Fakulteti i Teknologjisë së Informacionit dhe të kenë përfunduar një vit studimi.)

**Kohëzgjatja e bursave:**

* 1 semestër (shtator 2021 – janar 2022), ose një vit i plotë akademik (shtator 2021- shtator 2022). Semestri ka 30 kredite - 10 ECTS/class.

**Fusha e studimit:**

* Computer Science

**Numri total i studentëve**: 3 studentë

**Dokumentat e nevojshme për aplikim për studentët Bachelor:**

* CV;
* Kopje e Pasaportës;
* Vërtetim studenti, në shqip dhe në anglisht i noterizuar;
* Listë notash e studimeve Bachelor, deri në momentin e aplikimit. (Mesatarja e notave duhet mbi 7. (Të vërtetohet me listë notash.) Në shqip dhe në anglisht e noterizuar;
* Letër Motivimi (në gjuhën angleze);
* Certifikatë e gjuhës së huaj\*;

\**Ofrohen kurset e studimit në gjuhën angleze, ku niveli minimal i kërkuar është B2. (Preferohet niveli C1, IELTS.) Studenti duhet të plotësojë nivelin minimal të kërkuar, duke e vërtetuar me certifikatën përkatëse të gjuhës së huaj.*

*KUJDES: Ju duhet të përzgjidhni të kryeni në University of Westminster****,*** *lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.*

Për të shkarkuar katalogun e moduleve të Computer Science, në nivelin Bachelor, për semestrin e parë, shtator 2021-2022 dhe ekuivalentimin e krediteve, ju lutemi klikoni këtu:

[Module\_Catalogue\_UGSA\_COMENG\_SEM1\_2021/2 (westminster.ac.uk)](https://www.westminster.ac.uk/sites/default/public-files/general-documents/semester-1-sep-21-computer-science-undergraduate-study-abroad.pdf)

Për mënyrën e aplikimit, kërkesat akademike, informacionin për modulet dhe kreditet, si dhe informacione të tjera në lidhje me University of Westminster, ju lutemi klikoni këtu:

[***www.westminster.ac.uk/international/student-exchanges/how-to-apply***](http://www.westminster.ac.uk/international/student-exchanges/how-to-apply)

Dorëzimi i dokumentave të nevojshme për aplikim kryhet pranë Drejtorisë së Komunikimit dhe Koordinimit në UPT, **brenda datës 26 Prill 2021**.

Studentët që do të nominohen, do të kontaktohen me email nga University of Westminster, brenda muajit Maj 2021. Këta studentë, duhet të kryejnë aplikimin online, sipas emailit të ardhur, **brenda datës 1 Qershor 2021**.

Për informacione shtesë në lidhje me procesin e aplikimit në UPT mund të kontaktoni në email: rkodra@upt.al dhe abeqo@upt.al